CELEX: 62019CN0888
Language: fi
Date: 2019-12-04 00:00:00
Title: asia C-888/19 P: Valitus, jonka GMB Glasmanufaktur Brandenburg GmbH on tehnyt 4.12.2019 unionin yleisen tuomioistuimen (viides jaosto) asiassa T-586/14 RENV, Xinyi PV Products (Anhui) Holdings v. komissio, 24.9.2019 antamasta tuomiosta

10.2.2020   
            
            
               FI
            
            
               Euroopan unionin virallinen lehti
            
            
               C 45/31
            
         
      Valitus, jonka GMB Glasmanufaktur Brandenburg GmbH on tehnyt 4.12.2019 unionin yleisen tuomioistuimen (viides jaosto) asiassa T-586/14 RENV, Xinyi PV Products (Anhui) Holdings v. komissio, 24.9.2019 antamasta tuomiosta
      (asia C-888/19 P)
      (2020/C 45/29)
      Oikeudenkäyntikieli: englanti
      
         Asianosaiset
      
      
         Valittaja: GMB Glasmanufaktur Brandenburg GmbH (edustaja: R. MacLean, Solicitor)
      
         Muut osapuolet: Xinyi PV Products (Anhui) Holdings Ltd ja Euroopan komissio
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksenalaisen tuomion
               
            
                  —
               
               
                  hylkää ensimmäisessä oikeusasteessa esitetyn ensimmäisen vaatimuksen toisen osan, sellaisena kuin se toistetaan valituksenalaisessa tuomiossa
               
            
                  —
               
               
                  ratkaisee itse ensimmäisessä oikeusasteessa esitetyn ensimmäisen vaatimuksen toisen osan, sellaisena kuin se toistetaan valituksenalaisessa tuomiossa
               
            
                  —
               
               
                  palauttaa asian unionin yleiseen tuomioistuimeen, jotta tämä voi ratkaista kantajan loput vaatimukset, jotka koskevat lain rikkomista ja
               
            
                  —
               
               
                  velvoittaa kantajan korvaamaan valittajan oikeudenkäyntikulut unionin tuomioistuimessa sekä tämän oikeudenkäyntikulut ensimmäisessä oikeusasteessa.
               
            
         Oikeudelliset perusteet ja pääasialliset perustelut
      
      Valittaja vaatii valituksenalaisen tuomion kumoamista kolmen eri valitusperusteen nojalla.
      Ensimmäinen valitusperuste: Unionin yleinen tuomioistuin on tehnyt oikeudellisen virheen valituksenalaisessa tuomiossa polkumyynnin vastaisen perusasetuksen (1) 2 artiklan 7 kohdan c alakohdan kolmannen luetelmakohdan toisiinsa liittyvien käsitteiden ”merkittäviä vääristymiä” ja ”taloudellinen tilanne” tulkinnassa ja soveltamisessa, ja tästä on ollut seurauksena markkinataloudessa toimivan yrityksen asemaa koskevan todistustaakan kääntäminen kantajalta komissiolle.
      Toinen valitusperuste: Unionin yleinen tuomioistuin ei ole kunnioittanut komission harkintavallan rajoja markkinataloudessa toimivan yrityksen aseman tunnustamisen arvioinnissa, ja se on korvannut komission arvioinnin vientiä harjoittavan tuottajan olosuhteista omalla arvioinnillaan.
      Kolmas valitusperuste: Valittaja vaatii valituksenalaisen tuomion tuomiolauselman 1 kohdan kumoamista sillä perusteella, että unionin yleinen tuomioistuin on siten lausunut kanteen ulkopuolisesta seikasta.
      
         (1)  Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annettu neuvoston asetus (EY) N:o 1225/2009 (EUVL 2009, L 343, s. 51).